**matrice**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

gândurile tale sunt vii

și te faci comodă pe retina mea

ai părul ud de tristețe

gândurile lungi înroșite ard

în pieptul meu cenușa ultimei morți

curbezi universul de partea ta

găuri negre plictisite

joacă blackjack cu destinul

mi-a fost împlinit

doar amintirile mi-au rămas lașe

absente se îneacă într-un abis neexistențial

mă renaști uneori în joacă

vultur peste gândurile tale

sunt vii și mereu uiți de tine prin mine

toate viețile se termină neîncepute

gândurile tale